
“Genius Trips”
ΚΑΙΡΟ-ΑΛΕΞΑΝΔΡΕΙΑ
08/11 & 13/12/2026 - 4 ΗΜΕΡΕΣ

«Εκεί όπου ο χρόνος μετριέται σε χιλιετίες και κάθε πέτρα αφηγείται μια ιστορία που προηγείται της ανθρώπινης μνήμης, η Αίγυπτος μας περιμένει. Πυραμίδες που αγγίζουν τον ουρανό, ποτάμι που γέννησε πολιτισμό, και μια πόλη που έχτισε ο Μέγας Αλέξανδρος – τέσσερις μέρες που αλλάζουν τον τρόπο που κοιτάς τον κόσμο»

Λίγα λόγια για το ταξίδι μας:
· Πτήσεις Aegean Airlines Αθήνα – Κάιρο & επιστροφή
· Αποσκευές 23kg συμπεριλαμβάνονται
· 3 διανυκτερεύσεις σε επιλεγμένο ξενοδοχείο 5* στο Κάιρο
· Είσοδοι σε μουσεία & αξιοθέατα συμπεριλαμβάνονται
· 3 γεύματα σε επιλεγμένα εστιατόρια
· Επίσκεψη στις Πυραμίδες & τη Μεγάλη Σφίγγα
· Επίσκεψη στο νέο Μουσείο GEM & το Εθνικό Μουσείο Αιγυπτιακού Πολιτισμού
· Ολοήμερη εκδρομή στην Αλεξάνδρεια
· Επίσημος ελληνόφωνος ξεναγός


	ΚΑΙΡΟ-ΑΛΕΞΑΝΔΡΕΙΑ – 4ημ.

	Αναχωρήσεις
	Ξενοδοχείο

	Τιμή κατ’ άτομο σε δίκλινο
	Παιδί 2-12
σε τρίκλινο
	Επιβ. 
Μονοκλίνου.
	Πτήσεις

	08/11 & 13/12/2026
	Pyramisa Suites 5*
	

895 €
	

840€
	

+320 €
	Aegean Airlines

Αθήνα- Κάιρο 07.05-09.00

Κάιρο-Αθήνα 
20.50-23.00

	
	SHERATON CAIRO
HOTEL & CASINO 5*
	

1095€
	

        1040 €
	

+320 €
	

	Οι τιμές Early booking ισχύουν για περιορισμένο αριθμό θέσεων. 
Έπειτα θα υπάρχει προσαύξηση 60 € κατ’ άτομο.



Περιλαμβάνονται:
· Αεροπορικά εισιτήρια με πτήσεις Aegean 
· Χρεώσεις αεροδρομίων,  επίναυλοι καυσίμων , ΦΠΑ 
· 1 βαλίτσα 23 κιλών+ χειραποσκευή 8 κιλών + προσωπικό αντικείμενο
· 3 νύχτες διαμονή στο Κάιρο σε επιλεγμένο ξενοδοχείο 5* 
· Πρωινό μπουφέ καθημερινά
· 2 γεύματα στο Κάιρο στα εστιατόρια Azhar Park & Andreaa Giza
· 1 γεύμα στην Αλεξάνδρεια στο Greek Yacht club
· Μεταφορές, περιηγήσεις και εκδρομές με κλιματιζόμενο λεωφορείο σύμφωνα με το αναλυτικό πρόγραμμα
· Είσοδοι σε μουσεία κ.τ.λ. (εκτός από το τμήμα της μούμιας & την είσοδο μέσα στην πυραμίδα) .
· Επίσημος ελληνόφωνος ξεναγός
· Ασφάλεια αστικής ευθύνης


Δεν Περιλαμβάνονται:
· BASIC ασφάλεια covid για ταξιδιώτες ως 75 ετών +35e
· Βίζα Αιγύπτου +30$
· Αχθοφορικά και φιλοδωρήματα + 15e
· Κρουαζιέρα με δείπνο και show στο Maxim Cruise +60e


1η Ημέρα  ΑΘΗΝΑ -ΙΣΛΑΜΙΚΟ ΚΑΙΡΟ - Προαιρετική  Κρουαζιέρα  στο Νείλο με δείπνο  
Συνάντηση στο αεροδρόμιο και πτήση για το Κάιρο, τη μητέρα του Κόσμου.  Άφιξη, συνάντηση με τον αντιπρόσωπο του γραφείου μας, έκδοση βίζας. Και τώρα είμαστε έτοιμοι για γνωριμία με τη πανάρχαια και μοναδική  πρωτεύουσα της Αιγύπτου! Η πρώτη επαφή με την πόλη γίνεται με  το Ισλαμικό ή Μεσαιωνικό Κάιρο, μια περιοχή που έχει ανακηρυχθεί από την UNESCO, ως αρχιτεκτονική κληρονομιά. Θα επισκεφτούμε την Ακρόπολη του Σαλαντίν, το φρούριο που χτίστηκε μεταξύ 1176 και 1183 μ.Χ., για να προστατεύσει το Κάιρο από τους Σταυροφόρους και ξαναχτίστηκε από τον Μωάμεθ Αλή Πασά. Το Τζαμί μέσα στο φρούριο, είναι ένα μεγαλειώδες έργο τέχνης, που κατασκευάστηκε ως αντίγραφο του Μπλε τζαμί στην Κωνσταντινούπολη.  Η διαδρομή μας θα μας φέρει μπροστά από εντυπωσιακά τζαμιά, μεντρεσέ και άλλα κτίρια που χρονολογούνται από τη Χρυσή Εποχή της Ισλαμικής Αυτοκρατορίας. Ανάμεσα τους, το παλαιότερο τζαμί της πόλης, το ομώνυμο Τζαμί του κυβερνήτη της Αιγύπτου Ίμπν Τουλούν.  Και από εδώ μπαίνουμε σε ένα ζωντανό κομμάτι της ιστορίας, όπου οι αρχαίες παραδόσεις, συναντούν το ζωντανό εμπόριο. Μπαίνουμε στο ιστορικό παζάρι του Αλ Χαλίλι! Ελεύθερος χρόνος για βόλτα, καφέ, ναργιλέ μήλο και φυσικά ψώνια. Μεταφορά στο ξενοδοχείο. Το βράδυ προτείνουμε μια ιδιαίτερη και μαγική κρουαζιέρα στο Νείλο, για το δείπνο σας. Απολαύστε έναν νόστιμο γεύμα με “συνοδεία”   χορού της κοιλιάς και σόου Tanoura, με εκπληκτική θέα στον νυχτερινό  ορίζοντα του Καΐρου. Διανυκτέρευση

2η Ημέρα – ΜΟΥΣΕΙΟ GEM-ΠΥΡΑΜΙΔΕΣ 
Μετά από ένα “καλό” πρωινό έτοιμοι για νέες περιπέτειες!    Σήμερα οι συγκινήσεις θα είναι δυνατές, αφού θα επισκεφτούμε το εντυπωσιακό GEM, το νέο Αιγυπτιακό Μουσείο και τις Πυραμίδες. Στο Μουσείο  παρουσιάζεται μια σπάνια συλλογή τέχνης 5000 ετών. Παρουσιάζονται πάνω από 250.000 αυθεντικά αρχαία αιγυπτιακά τεχνουργήματα. Το Μουσείο είναι ένα από τα μεγαλύτερα και πιο φιλόδοξα μουσειακά έργα του 21ου αιώνα και η αρχιτεκτονική του θεωρείται παράδειγμα σύγχρονης αρχιτεκτονικής, που σχεδιάζεται σε άμεσο διάλογο με το τοπίο και την ιστορία. Σχεδιάστηκε από το ιρλανδικό γραφείο Heneghan Peng Architects, το οποίο κέρδισε τον διεθνή διαγωνισμό του 2003 ανάμεσα σε 1.557 συμμετοχές από 82 χώρες.
 Η κεντρική σύλληψη του μουσείου βασίζεται στη γεωμετρική σύνδεση με τις πυραμίδες της Γκίζας. Οι άξονες και οι γραμμές του κτιρίου “δείχνουν” προς τις πυραμίδες του Χέοπα, του Χεφρήνου και του Μυκερίνου. Γεύμα σε τοπικό εστιατόριο Συνεχίζουμε με την Μεγάλη Πυραμίδα του Χέοποα, που είναι το μοναδικό σωζόμενο από τα Επτά Θαύματα του Αρχαίου Κόσμου.Το αρχικό της ύψος ήταν 146,6 μέτρα και για την κατασκευή της χρησιμοποιήθηκαν 2.3 εκ. Λίθοι. Ο  προσανατολισμός της είναι σχεδόν τέλειος προς τα σημεία του ορίζοντα. Ακολουθεί η Η Πυραμίδα του Χεφρήνου, που συνδέεται άμεσα με τη Σφίγγα μέσω τελετουργικού άξονα. Η πιο μικρή αλλά πιο περίτεχνη,  είναι η Πυραμίδα του Μυκερίνου. Η Μεγάλη Σφίγγα είναι ένα από τα πιο εμβληματικά γλυπτά της ανθρώπινης ιστορίας. Έχει ύψος 20 μέτρα, είναι λαξευμένη απευθείας στον φυσικό βράχο σε σχήμα λιονταριού με ανθρώπινο κεφάλι. Πιθανότατα αναπαριστά  τον Φαραώ Χεφρήνο ως θεϊκό προστάτη.Οι πυραμίδες ήταν ταυτόχρονα τάφοι, θρησκευτικά μνημεία, κοσμολογικά σύμβολα, και “μηχανές” θεοποίησης του Φαραώ. Για τους Αιγύπτιους ο Φαραώ μετά θάνατον γινόταν θεϊκή οντότητα. Η πυραμίδα συμβόλιζε την πρωταρχική κοσμική κορυφή, τις ακτίνες του ήλιου, και την ανάβαση του βασιλιά στον ουρανό. Επιστροφή στο ξενοδοχείο και διανυκτέρευση

3η μέρα - ΑΛΕΞΑΝΔΡΕΙΑ
 Μετά το πρωινό μας ξεκινάμε για μια ολοήμερη εκδρομή στο κυριότερο λιμάνι της Αιγύπτου, την Αλεξάνδρεια. Η Αλεξάνδρεια είναι μια πόλη όπου η ελληνική, αιγυπτιακή, ρωμαϊκή και μεσογειακή ιστορία συναντώνται με μοναδικό τρόπο. Ιδρύθηκε από τον Μεγάλο Αλέξανδρο, το 331 π.Χ. και για αιώνες υπήρξε το σημαντικότερο ελληνιστικό κέντρο της Μεσογείου. Η πρώτη μας στάση είναι στις Κατακόμβες του Κομ Ελ Σουκαφά, ένα μοναδικό μνημείο όπου συνδυάζονται αιγυπτιακά, ελληνικά και ρωμαϊκά στοιχεία. Εδώ θα δείτε  ελληνικές κολώνες, ρωμαϊκές αψίδες, αιγυπτιακές θεότητες με ελληνιστική αισθητική, και επιγραφές που φανερώνουν τον πολυπολιτισμικό χαρακτήρα της πόλης. Εδώ γίνεται εμφανές πώς η ελληνική κουλτούρα αφομοιώθηκε και συνυπήρξε με την αιγυπτιακή παράδοση. Συνεχίζουμε προς τη Pompey's Pillar και τα ερείπια του Σεραπείου, αφιερωμένου στον θεό Σέραπι, μια θεότητα που δημιουργήθηκε από τους Πτολεμαίους ώστε να ενώσει ελληνικά και αιγυπτιακά θρησκευτικά στοιχεία. Η περιοχή υπήρξε ένα από τα μεγαλύτερα πνευματικά κέντρα της ελληνιστικής εποχής και συνδεόταν με τη μεγάλη Βιβλιοθήκη της Αλεξάνδρειας. Σειρά έχει η σύγχρονη Βιβλιοθήκη της Αλεξάνδρειας, το σύγχρονο σύμβολο της αναβίωσης της αρχαίας βιβλιοθήκης. Το εντυπωσιακό κυκλικό κτίριο συμβολίζει τον ήλιο της γνώσης, τη διαχρονική αναζήτηση της σοφίας, αλλά και τον ρόλο της Αλεξάνδρειας ως σταυροδρόμι πολιτισμών. Γεύμα σε παραδοσιακό εστιατόριο της παραλιακής ζώνης με θέα τη Μεσόγειο. Και χωρίς περιήγηση στις συνοικίες όπου έζησε η ισχυρή ελληνική κοινότητα της Αλεξάνδρειας, η εκδρομή μας θα ήταν ελλιπής. Εδώ θα συναντήσουμε ελληνικά σχολεία, εκκλησίες και σπίτια Ελλήνων εμπόρων και ευεργετών.  Εδώ γεννήθηκε και έζησε και ο μεγάλος Αλεξανδρινός ποιητής, Κωνσταντίνος Καβάφης, οπότε θα επισκεφτούμε το σπίτι του, που πλέον είναι μουσείο. Η ατμόσφαιρα της πόλης που περιγράφεται στα ποιήματά του εξακολουθεί να είναι αισθητή στα παλιά κτίρια και στους δρόμους της πόλης. Η ημέρα ολοκληρώνεται με το Φρούριο του Καϊτπεη χτισμένο στο σημείο όπου βρισκόταν ο θρυλικός Φάρος της Αλεξάνδρειας , ένα από τα Επτά Θαύματα του Αρχαίου Κόσμου. Καθώς δύει ο ήλιο και σας αποχαιρετά η Αλεξάνδρεια, σας αποκαλύπτει τον πραγματικό της χαρακτήρα!  Μιας πόλης  όπου η μνήμη του ελληνισμού, η αιγυπτιακή παράδοση και η κοσμοπολίτικη ιστορία συνυπάρχουν μέχρι σήμερα. 

4η μέρα- ΕΘΝΙΚΟ ΜΟΥΣΕΙΟ ΑΙΓΥΠΤΙΑΚΟΥ ΠΟΛΙΤΙΣΜΟΥ- ΚΟΠΤΙΚΟ ΚΆΙΡΟ – ΠΤΗΣΗ ΕΠΙΣΤΡΟΦΗΣ ΓΙΑ ΑΘΗΝΑ 
Το National Museum of Egyptian Civilization αποτελεί ένα από τα σημαντικότερα και πιο σύγχρονα μουσεία της Αιγύπτου, αφιερωμένο στη διαχρονική ιστορία και τον πολιτισμό της χώρας από την προϊστορική εποχή έως τη σύγχρονη περίοδο. Βρίσκεται στην ιστορική περιοχή Φουστάτ του Παλαιού Καΐρου και εγκαινιάστηκε επίσημα το 2021. Εδώ γνωρίζουμε τη συναρπαστική εξέλιξη του αιγυπτιακού πολιτισμού μέσα από μοναδικά εκθέματα, βασιλικούς θησαυρούς, αντικείμενα καθημερινής ζωής, χειρόγραφα, υφάσματα και έργα τέχνης που καλύπτουν χιλιάδες χρόνια ιστορίας.  Το μουσείο παρουσιάζει θεματικές ενότητες αφιερωμένες στον Νείλο, τη γραφή, τη θρησκεία, την κοινωνία και τις παραδόσεις της Αιγύπτου. Ιδιαίτερο ενδιαφέρον παρουσιάζει η περίφημη Αίθουσα των Βασιλικών Μουμιών, όπου φυλάσσονται οι μούμιες μεγάλων Φαραώ και βασιλισσών της αρχαίας Αιγύπτου, σε έναν εντυπωσιακό εκθεσιακό χώρο υψηλής τεχνολογίας που αναδεικνύει τα μυστικά της ταρίχευσης και των αρχαίων ταφικών τελετουργιών.  Συνεχίζουμε με τις διάσημες Χριστιανικές εκκλησίες του Καΐρου, όπως η κρεμαστή εκκλησία της Παναγίας και η Ελληνική εκκλησία του Αγίου Γεωργίου, 2 εκκλησίες χτισμένες πάνω στα ερείπια των τειχών του Ρωμαϊκου Φρουρίου της Βαβυλώνας.  Επίσης θα δείτε  την Εκκλησία του Abu Serga (Άγιος Σέργιος). Η εκκλησία είναι χτισμένη σε μια σπηλιά, που πιστεύεται ότι η Παναγία, ο Ιωσήφ και το Θείο Βρέφος βρήκαν καταφύγιο, κατά τη διάρκεια της Φυγής τους στην Αίγυπτο. Όλη αυτή η περιοχή είναι ένας παγκοσμίου φήμης προορισμός για τους προσκυνητές. Μετά την ξενάγηση μεταφορά στο αεροδρόμιο για την πτήση επιστροφής. Μετά από τέσσερις ημέρες γεμάτες εικόνες, αρώματα, ιστορία και μοναδικές εμπειρίες, το ταξίδι μας στην Αίγυπτο φτάνει στο τέλος του, αφήνοντάς μας αναμνήσεις που θα μας συνοδεύουν για πάντα. Από τη μυστηριακή ατμόσφαιρα του Καΐρου και τα σπουδαία μνημεία ενός από τους αρχαιότερους πολιτισμούς του κόσμου, έως τη γοητεία και τη θαλασσινή αύρα της κοσμοπολίτικης Αλεξάνδρειας, κάθε στιγμή αποτέλεσε ένα ξεχωριστό ταξίδι στον χρόνο και στην καρδιά της αιγυπτιακής ιστορίας!

